“อุตุฯ” เตือน “ภาคใต้” ฝนตกหนักบางแห่ง 7-9 พ.ค.นี้ ระวังน้ำท่วมฉับพลัน
“อุตุฯ” เตือน “ภาคใต้” มีฝนเพิ่มขึ้นและมีฝนตกหนักบางแห่ง ระหว่างวันที่ 7-9 พ.ค.65 ระวังน้ำท่วมฉับพลัน-น้ำป่าไหลหลาก คลื่นลมในทะเลมีกำลังแรงขึ้น ชาวเรือควรเดินเรือด้วยความระมัดระวัง และหลีกเลี่ยงบริเวณที่มีฝนฟ้าคะนอง
“อุตุฯ” เตือน “ภาคใต้” มีฝนเพิ่มขึ้นและมีฝนตกหนักบางแห่ง 7-9 พ.ค.65 ระวังน้ำท่วมฉับพลัน-น้ำป่าไหลหลาก คลื่นลมในทะเลมีกำลังแรงขึ้น
7 พ.ค. 2565

กรมอุตุนิยมวิทยา ออกประกาศเตือนภัยจากหย่อมความกดอากาศต่ำกำลังแรงบริเวณอ่าวเบงกอลตอนล่างที่มีแนวโน้มจะทวีกำลังแรงขึ้นเป็นพายุไซโคลน และจะเคลื่อนตัวทางทิศเหนือเข้าปกคลุมอ่าวเบงกอลตอนบนในช่วงวันที่ 7-9 พ.ค.2565 ส่งผลให้ลมตะวันออกเฉียงใต้ที่พัดปกคลุมประเทศไทย อ่าวไทย และทะเลอันดามัน มีกำลังแรงขึ้น ลักษณะเช่นนี้ทำให้ประเทศไทยมีฝนเพิ่มขึ้นและมีฝนตกหนักบางแห่ง ขอให้ประชาชนบริเวณภาคใต้ระวังอันตรายจากฝนตกหนักและฝนตกสะสมซึ่งอาจทำให้เกิดน้ำท่วมฉับพลันและน้ำป่าไหลหลากได้
สำหรับคลื่นลมในทะเลอันดามันมีกำลังแรงขึ้น โดยมีคลื่นสูงประมาณ 2 เมตร ขณะที่อ่าวไทยทะเลมีคลื่นสูง 1-2 เมตร บริเวณที่มีฝนฟ้าคะนองจะมีคลื่นสูงมากกว่า 2 เมตร ชาวเรือควรเดินเรือด้วยความระมัดระวัง และหลีกเลี่ยงบริเวณที่มีฝนฟ้าคะนอง